Period: Ur III
Genre: Administrative
Transliteration:
<SURFACE>
ur{d}nusku-ke₄
lu₂{d}suen-ra
di i₃-da-an-du₁₁
ur{d}nusku nam-be₂-re-ni ba-šum₂
nam-be₂-re-e un-ku₅
lu₂{d}suen-ke₄ 6(diš) ma-na ku₃-babbar
7(diš) mu-am₃ maš₂ i₃-na-a-ga₂-ga₂
5/6(diš) ma-na ku₃-babbar ur-iti-e₂-nig₂ dumu u₂-da-ra i₃-na-šum₂-ma
ki u₄-bi-ta maš₂ i₃-na-a-ga₂-ga₂
2/3(diš) ma-na ku₃-babbar dam ur-mes-ra
i₃-na-šum₂ bi₂-du₁₁
i₃-na-šum₂-ma-ta
<SURFACE>
maš₂ i₃-na-a-ga₂-ga₂
1(geš₂) 4(u) 8(aš) še gur-am₃
i₃-na-ab-su-su
1(diš) bur-ma-ma ab-ba-mu
1(diš) ad-da...dumu za-gi
lugal...a...
1(diš) ka-tar...lil₂-la₂
giri₃-ni...<unk>
1(diš) ur{d}...dumu ur-zu
1(diš) lu₂-gi-na dumu-nita
1(diš) un-da-ga ka-ku₃ šeš-a-ni
1(diš) al-la-la dumu šu-eš₁₈-dar
lu₂-dingir-ra dumu amar-šuba₂ ab-ba ki dab₅-ba
iti bara₂-za₃-gar-ra
mu hu-uh₂-nu-ri{ki}

Cuneiform:
<SURFACE>
𒌨𒀭𒉺𒌆𒆤
𒇽𒀭𒂗𒍪𒊏
𒁲𒉌𒁕𒀭𒅗
𒌨𒀭𒉺𒌆𒉆𒁉𒊑𒉌𒁀𒋧
𒉆𒁉𒊑𒂊𒌧𒋻
𒇽𒀭𒂗𒍪𒆤𒐋𒈠𒈾𒆬𒌓
𒐌𒈬𒀀𒀭𒈧𒉌𒈾𒀀𒂷𒂷
𒑜𒈠𒈾𒆬𒌓𒌨𒌗𒂍𒃻𒌉𒌑𒁕𒊏𒉌𒈾𒋧𒈠
𒆠𒌓𒁉𒋫𒈧𒉌𒈾𒀀𒂷𒂷
𒑛𒈠𒈾𒆬𒌓𒁮𒌨𒈩𒊏
𒉌𒈾𒋧𒉈𒅗
𒉌𒈾𒋧𒈠𒋫
<SURFACE>
𒈧𒉌𒈾𒀀𒂷𒂷
𒐕𒐏𒐆𒊺𒄥𒀀𒀭
𒉌𒈾𒀊𒋢𒋢
𒁹𒁓𒈠𒈠𒀊𒁀𒈬
𒁹𒀜𒁕...𒌉𒍝𒄀
𒈗...𒀀...
𒁹𒅗𒋻...𒆤𒇲
𒄊𒉌...<unk>
𒁹𒌨𒀭...𒌉𒌨𒍪
𒁹𒇽𒄀𒈾𒌉𒍑
𒁹𒌧𒁕𒂵𒅗𒆬𒋀𒀀𒉌
𒁹𒀠𒆷𒆷𒌉𒋗𒀹𒁯
𒇽𒀭𒊏𒌉𒀫𒍝𒈹𒀊𒁀𒆠𒆪𒁀
𒌗𒁈𒍠𒃻𒊏
𒈬𒄷𒌔𒉡𒊑𒆠